Nariadenie Komisie (ES) č. 539/98
z 9. marca 1998,
ktorým sa mení a dopĺňa nariadenie (EHS) č. 3077/78 o rovnocennosti osvedčení, ktoré sa prikladajú ku chmeľu dovážanému z nečlenských krajín, s osvedčeniami spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené nariadením (ES) č. 1554/97 [2], najmä na jeho článok 5 (2),
Keďže nariadením Komisie (EHS) č. 3077/78 [3], naposledy zmeneným a doplneným nariadením (ES) č. 2132/95 [4], sa uznáva rovnocennosť osvedčení, ktoré sa prikladajú ku chmeľu dovážanému z určitých nečlenských krajín a prijíma zoznam agentúr v týchto krajinách, ktoré sú splnomocnené vydať osvedčenia o rovnocennosti a výrobkoch, ktorých sa to týka; keďže v dôsledku informácií, ktoré poskytlo Poľsko, by sa teda mala pozmeniť príloha k nariadeniu (EHS) č. 3077/78;
keďže opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre chmeľ,
PRIJALA TOTO NARIADENIE:
Článok 1
Príloha k nariadeniu (EHS) č. 3077/78 sa týmto nahrádza prílohou k tomuto nariadeniu.
Článok 2
Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 9. marca 1998